[{"text_idx": "#000000", "text": "Ffrwydrad: Ymdrechion i symud cyrff dau weithiwr fu farw"}, {"text_idx": "#000001", "text": "Mae Heddlu'r De yn dweud y bydd yr ymdrechion yn parhau ddydd Iau i symud cyrff dau weithiwr fu farw mewn ffrwydrad yng ngwaith dur Celsa yng Nghaerdydd fore dydd Mercher."}, {"text_idx": "#000002", "text": "Cafodd y gwaith ei atal dros nos."}, {"text_idx": "#000003", "text": "Parhau hefyd mae'r ymchwiliad i'r hyn achosodd y ffrwydrad."}, {"text_idx": "#000004", "text": "Cafodd pump o bobl eraill eu hanafu yn y ffrwydrad ddigwyddodd ar y safle yn ardal Sblott tua 10:30."}, {"text_idx": "#000007", "text": "Cafodd y ffrwydrad ei glywed a'i deimlo gan lawer."}, {"text_idx": "#000008", "text": "Dywedodd dyn busnes lleol ei fod wedi clywed \"ffrwydrad mawr ac wedi gweld mwg yn codi\"."}, {"text_idx": "#000009", "text": "\"Mae 'na lawer o heddlu a sawl injan da\u0302n wedi mynd mewn i'r gwaith dur. Mae o leia' un ambiwlans yno.\""}, {"text_idx": "#000010", "text": "Ychwanegodd: \"Roedd yn ffrwydrad anferth, tipyn o beth. Fe ysgwydodd ein hadeilad ni - rydyn ni rhyw 100 - 200 llath o'r safle."}, {"text_idx": "#000012", "text": "Dywedodd Helen Vernon, sy'n gweithio mewn meithrinfa agos: \"Es i allan a dywedodd PCSO bod ffrwydrad mawr wedi bod. Dyna i gyd oedden nhw'n gallu dweud wrtha i."}, {"text_idx": "#000013", "text": "\"Fe glywson ni glec uchel iawn. Dywedodd cydweithiwr, oedd yn y 'stafell staff, bod y to wedi ysgwyd.\""}, {"text_idx": "#000014", "text": "Prif StraeonGwerthu maes awyr yn bosib 'oni bai am Covid'Published3 munud yn o\u0302lYsgolion o Gymru wedi wynebu trafferthion yn DoverPublished10 awr yn o\u0302lPencampwriaeth y Chwe Gwlad: Yr Alban 22-34 CymruPublished12 awr yn o\u0302l"}, {"text_idx": "#000015", "text": "Gwerthu maes awyr yn bosib 'oni bai am Covid'"}]